
Edition
 ⟨1⟩ yām̃ pom̃ ku śrī jaya harivarmmadeva cim̃ śivānandana Urām̃ ratnabhūmivijaya Anāk· [yām̃ pom̃] ⟨2⟩ ku śrī jaya rudravarmmadeva pu-pom̃ tana rayā nan· kṣatrānvaya dvipakṣa | 1069 | di śaka⟨3⟩-rāja nī paracakra tam̃l· pu cī para-deśa-vijaya pu-pom̃ tana rayā nan· tuy· yām̃ pom̃ ku śrī jaya rudravarmma⟨4⟩(de)va ya Amā nan· tam̃l· pāṇḍurāṅga yām̃ po(m̃) ku śri jaya rudravarmmadeva kā Aviḥ phala karmma pu-pom̃ tana rayā nan· bhraṣṭa ri ⟨5⟩ yo di nagara pāṇḍurāṅga ni hetu pu-pom̃ tana rayā nan· viṣṇumūrtta pratyakṣa si jem̃ Urām̃ pāṇḍurāṅga da Ā pu-pom̃ tana rayā ⟨6⟩ nan· dr̥ṅ· rājya di nagara ni prayojana masampattī kam̃n· nagara campa chām̃ pūrvvakāla mulaṅ· dada[m̃]n· dr̥ṅ· rājya di nagara nī 1069 | di śakarāja nī mvoḥ vala kamvuja⟨7⟩-deśa ṅan· vala vijaya pagu drim̃ marai mrasuḥ ṅan· pu-pom̃ tana rayā nan· di pāṇḍurāṅga tanr̥ñ· caklyaṅ· | 1070 di śakarāja nī | mvoḥ vala kamvujadeśa ṅan· v¿ā?⟨a⟩⟨8⟩la vijaya Avista pagu drim̃ mulaṅ· marai mrasuḥ ṅan· pu-pom̃ tana rayā nan· di tanr̥ñ· vīrapura humā kayev· suhetu pu-pom̃ tana rayā nan· praum̃ vīryya ⟨9⟩ har̥ḥ kā paslyaṅ· Avista nan· ṅan· kṣaṇamātra mam̃n· 1071 di śakarāja nī pu-pom̃ tana rayā nan· kā (v)ā vala nau mak· cim̃ harideva ya Ad(i)m̃ sām̃ pu-tau ⟨10⟩ kmir· si pu-tau kmir· vrim̃ rakṣā nagara campa pu-pom̃ tana rayā nan· paslyaṅ· vala kmir· ṅan· vala vijaya di tanr̥ñ· mahī pu-pom̃ tana rayā nan· rājyā⟨11⟩bhīṣeka tuy· carita rāja suhetu pu-tau yvan· tmam̃k· daḥ pu-pom̃ tana rayā nan· prauṅ· vīryya har̥ḥ papu-tau ām̃vaṅ· pajuṁ sa vandaḥ cvaḥ rayā tam̃l· picyam̃ ṅan· vala yvan· vrim̃ nau (mrasu)ḥ ṅan· pu-⌈⟨12⟩[pom̃] (tana) rayā nan· tam̃l· tanr̥ñ· lavatān· pu-pom̃ tana rayā nan· kā paslyam̃ vala d[i]nan· Avista pandāp· tam̃l· hulum̃ rilvai | 1073 | di śaka-rāja nī m[l]eca-rāja Avi(sta padā) dr(im̃) ya vā vala nau mrasuḥ tam̃⟨13⟩l· tanr̥ñ· ṅauk· vatuv· pu-pom̃ tana rayā nan· kā saṅhāra Avista | 1077 | di śakarāja nī | pū pom̃ tana rayā nan· kā vā vala pandāp· samānalanaḥ Avista [su]hetu pu-pom̃ tana rayā nan· Abhyā⟨14⟩sa vā vala pāṇḍurāṅ(ga) nī jaya (sa)[dā]kāla mam̃n· si jem̃ Avista nan· Abhimāna Adhama di pu-pom̃ tana rayā nan· | 1082 | di śakarāja nī pu-pom̃ tana rayā nan· kā vā vala (urām̃ valagaṇa) dāk· pam̃khyā marai mak· ta⟨15⟩(na) pāṇḍurāṅga śeṣa p(u-pom̃) tana rayā nan· saṅhāra pu-pom̃ tana rayā nan· vuḥ di yām̃ sim̃ ya madā kr̥tajña tupak· di pu-pom̃ tana rayā nan· vrim̃ dauk· vatāje(l/ṣ)a kā pūrvvakāla mulam̃ di janam̃ḥ pu-pom̃ ⟨16⟩ tana rayā nan· kā pandāp· {5} pu-pom̃ tana rayā nan· vuḥ di yām̃ jaya hariliṅgeśvara di glai raprauk· kā vuḥ sarvabhogopabhoga ṅak· ra yām̃ harideva kā naga māk· si pam̃khyā ⟨17⟩ pramāṇa pu-pom̃ tana rayā (nan· vā) [vala] Udyāna gulāc· nau nagara vijaya dauk· Aṅuy· rājyopabhoga tuy· yathā-Iṣṭa |
Apparatus
⟨6⟩ chām̃ •
Translation
...
Commentary
All the dates were misread by Aymonier 1069 as 1067; 1069 as 1067; 1070 as 1080; 1071 as 1081; 1073 as 1083; 1077 as 1088.

